**OPIS POSLOVA I PODACI O PLAĆI**

**Radno mjesto – stručnog referenta u Uredu Povjerenstva za odlučivanje o sukobu interesa**

***Opis poslova***

* obavlja stručne, administrativne i tehničke poslove, a po potrebi i druge poslove iz nadležnosti Povjerenstva i Ureda Povjerenstva po nalogu i uputi predstojnika, predsjednika Povjerenstva i Povjerenstva,
* obavlja poslove vođenja osobnog očevidnika i vođenja podataka djelatnika Ureda Povjerenstva u Registru zaposlenih u javnom sektoru, kao i poslove u svezi radno-pravnog statusa zaposlenika,
* obavlja poslove unosa podataka u aplikaciju za centralni obračun plaća, obavlja unos podataka u informatički sustav Ministarstva financija u odnosu na pripremu, kontrolu i izvršenja proračuna te financijsko poslovanja putem Državne riznice, kao i ostale administrativne i tehničke poslove vezane za obračun plaća i poslovanje putem Državne riznice po nalogu i uputi predstojnika, predsjednika Povjerenstva i Povjerenstva,
* unosi, mijenja i uklanja podatke na internet stanici Povjerenstva po nalogu i uputi predstojnika, predsjednika Povjerenstva i Povjerenstva,
* obavlja poslove pisarnice uključujući i poslove pismohrane, kao i ostale poslove koji se odnose na uredsko poslovanje Povjerenstva i Ureda Povjerenstva,
* otiskuje prijemni štambilj na zaprimljene dokumente, čuva ga i odgovoran je za njegovu uporabu,
* otiskuje pečat na potpisane akte Povjerenstva po uputi predsjednika i predstojnika Povjerenstva te čuva pečat i odgovoran je za njegovu uporabu,
* po nalogu i uputi predstojnika i tajnika Povjerenstva brine se o pravovremenom otpravku akata Povjerenstva te
* vodi brigu o potrošnji i nabavi uredskog materijala i opreme, kao i evidenciji izdanih narudžbenica i zaprimljenih računa.

***Podaci o plaći***

Plaću radnog mjesta državnog službenika čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

Osnovica za izračun plaće za državne službenike i namještenike koja se primjenjuje počevši s plaćom za listopad 2023.g. iznosi 947,18 eura bruto, a utvrđena je Dodatkom III. Kolektivnog ugovora za državne službenike i namještenike („Narodne novine“, broj 128/23.).

Koeficijent složenosti poslova radnog mjesta stručni referent u Uredu Povjerenstva za odlučivanje o sukobu interesa iznosi 1,067, a utvrđen je člankom 10.b, točkom c) Uredbe o nazivima radnih mjesta i koeficijentima složenosti poslova u državnoj službi („Narodne novine“ broj 37/01., 38/01., 71/01., 89/01., 112/01., 7/02., 17/03., 197/03., 21/04., 25/04., 66/05., 131/05., 11/07., 47/07., 109/07., 58/08., 32/09., 140/09., 21/10., 38/10., 77/10., 113/10., 22/11., 142/11., 31/12., 49/12., 60/12., 78/12., 82/12., 100/12., 124/12., 140/12., 16/13., 25/13., 52/13., 96/13., 126/13., 2/14., 94/14., 140/14., 151/14., 76/15., 100/15., 71/18., 73/19., 63/21. i 13/22).